‘හිතට වහල්වීම’ හි ‘ආකාශ්’, ‘මිලා’ හි ‘ගිනිකූරු කුමාරයා’ චරිත තුළින් අමතක නොවන ප්‍රේක්ෂක ප්‍රතිචාර දිනා ගත් ඔහු නව පරපුරේ දක්ෂ රංග ශිල්පියකු වන සුගත් ජානකයි.1999 වසරේ ‘කුලවිලෝකනය’ ටෙලි නාට්‍යයේ ‘රෝඩී’ චරිතයට පණ පොවමින් පුංචි තිරයට පැමිණි සුගත් අද වන විට විවිධ චරිත රැසකින්ම ආලින්දයට ගොඩ වදී.රංගනයේ නොමැකෙන සිහිවටනයන් රැසක් තැබූ සුගත් පසුගිය දිනෙක ‘සරසවිය’ට ගොඩ වුණේ ඔහුගේ අලුත්ම කලා විස්තර කියන්නටයි.‘ඉතිං සුගත් කාලෙකට පස්සේ . . .?’